33. schôdza NR SR - 12.deň - A. dopoludnia
Dátum: 2025-04-11
Poslanec: Vaľová, Jana (SMER - SD)
Druh vystúpenia: Vystúpenie v rozprave

46. Neviem, či musím vedľa, aha, už dobre. Ďakujem veľmi pekne. Vážená pani poslankyňa, ja som sa pôvodne nechcela prihlásiť do rozpravy, (reakcia z pléna), nekomentujte ma, máte možnosť sa prihlásiť, buďte taká láskavá. (Reakcia z pléna.) Nekomentujte ma, nemám s vami rozpravu. (Reakcia z pléna.) Môžte ma prestať komentovať? Môžte ma prestať komentovať? (Zaznievanie gongu.) Vážená pani kolegyňa, vážení páni kolegovia, ak ste povedali, že sa hanbíte, že sa hanbíte, (reakcia z pléna), že sa hanbíte... (Prerušenie vystúpenia predsedajúcim.) Raši, Richard, predseda NR SR Pán poslanec Šmilňák, kľud. Vaľová, Jana, poslankyňa NR SR Pán poslanec, teším sa, lebo viete, jak sa hovorí, že do najvyšších stromov blesky udierajú. Tak robím tú svoju prácu dobre. (Reakcia z pléna.) No, ďakujem pekne. Môžte byť ticho, pán Šmilňák? Nebudete? (Reakcia z pléna.) Nech sa páči, tak poďte do rozpravy. Takže kľudne ostaňte. Takže mňa nevyvediete z miery, nebojte sa. Mňa nevyvediete z miery, nebojte sa. Vážená pani Kosová, ste povedali, že sa hanbíte, že som vaša kolegyňa. Ja vám poviem jedno. (Reakcia z pléna.) Môžte prestať? Môže ma prestať rušiť? Nenechajú mi slovo. (Prerušenie vystúpenia predsedajúcim.) Raši, Richard, predseda NR SR Chcem vás poprosiť, aby ste dodržiavali rokovací poriadok v sále. Bude vystupovať pani poslankyňa Vaľová, potom budete mať možnosť. Vaľová, Jana, poslankyňa NR SR Poprosím vás, môžem iba, poprosím, pán predseda, chcela by som vrátiť čas, lebo zatiaľ diskutovala len opozícia. Ďakujem pekne. Raši, Richard, predseda NR SR Áno, dobre. Čiže len vás chcem upozorniť, že bude vystupovať pani poslankyňa Vaľová, ktorej vrátite čas a potom sa môžte prihlásiť s faktickými poznámkami. Nech sa páči, pani poslankyňa, máte slovo. Vaľová, Jana, poslankyňa NR SR Ďakujem pekne. Pani kolegyňa, ja na rozdiel od vás rešpektujem každého kolegu. Mohla by som to isté povedať, čo vy, že sa za vás hanbím, ale nepoviem to, lebo vás volili voliči a vás akceptujem. Ale prihlásila som sa , čo sa týka Rómov, lebo toto keď počúvam tuná, tak to sa nedá počúvať. Čo ste urobila vy pre Rómov, neviem. Môžte to povedať. Ja vám poviem, čo som urobila ja. A dneska aj poviem, to, čo som povedala, že prístup Rómovia k vode nemajú, pretože nikto neplatí účty, nikto neplatí elektrinu, nikto neplatí vodu a tieto účty platia ľudia, občania v samospráve, čiže tu dochádza k pozitívnej diskriminácii. To si jasne povedzme. A teraz sa vrátim k tomu, čo sme sa bavili. Tak ak chcete vedieť, čo som urobila, tak keď ste bola v Humennom, musíte vedieť, že je tam 8. rok liberálny primátor. Aby vám bolo jasné. Áno, je, lebo ho podporovalo OĽANO, SaS aj KDH. Čiže ja hovorím, že je to (reakcia z pléna), to je jedno, (smiech v sále), všetci, naprieč celým spektrom, napriek celým spektrom ste ho podporovali, ja viem, že ťažko sa počúva pravda, takže sa spýtajte pána primátora, čo urobil pre Rómov. Ja som vám povedala... Môžte prestať po mne kričať? (Prerušenie vystúpenia predsedajúcim.) Raši, Richard, predseda NR SR Pán poslanec Šmilňák, vyzývam vás na zachovanie poriadku. Vaľová, Jana, poslankyňa NR SR (Povedané súbežne s predsedajúcim.) Fakt, pán Šmilňák, ako ste chudák. Ste chudák, keď kričíte po žene v sále a nepostavíte sa za pult, aby ste mi niečo odpovedali. Ste chudák, takto sa muž k žene nespráva, ste obyčajný chudák. A teraz chcem povedať, takže 8 rokov je tam iný primátor. Vy sa pýtate, čo som urobila ja? Ja vám poviem. Urobila som cesty, zlegalizovala som cintorín, urobila som modlitebňu, urobila som dom smútku, urobila som im kultúrne centrum. A to, čo som povedala, že som nemohla pripojiť Rómov na vodu, pretože žiadna súkromná spoločnosť ani akciová spoločnosť, ako je Vodárenská, Rómov pripojiť nechce. Nech sa páči, pokúste sa o to vy, keď ste taká múdra. Nie tu prísť do parlamentu a tliachať, že Rómom treba dať peniaze a treba ich odškodniť. Nech sa páči, urobte to. Urobte a skúste, pretože za nich treba platiť účty. A ak niekto neplatí účty, vážení, v tejto spoločnosti, tak ho zajtra odpoja a jednoducho je to jedno. Takže asi toľko. A čo sa týka, hovoríte, že viete názor Rómov, no, na moju osobu, tak ja vám poviem niečo iné. Viete, koho volili, aká tam je voličská základňa? Progresívne Slovensko 0, ja som tam mala hlasy a mali tam hlasy OĽANO. Tak keď ste taká úžasná a toľko pre nich robíte, prečo vás nevolia? Môžem povedať, že áno, čo sa týkalo týchto volieb, OĽANO malo masívny, masívny vplyv na Rómov a OĽANO malo väčšinu hlasov v rómskych osadách aj u nás. Takže treba si najprv pozrieť. A viete, tie vaše rečičky, Rómovia povedali, ľudia povedali. Nič konkrétne. To sú všetko tie vaše rečičky, jedna baba povedala. Mne keď niekto povie, že ľudia povedali, tak sa spýtam, (reakcia z pléna), povedzte, však som, povedzte, nie dáta, nie, vy ste povedali, že čo o mne Rómovia hovoria. Ja sa vás pýtam, kto? Vy už ani neviete, čo ste rozprávali, to je na tom najlepšie. Lebo máte to napísané, vám to napíšu, zoberiete si notebook a odrapocete tu a prečítate to, a to je celé. No a čo sa týka odškodňovania, ja sa za to hlásim, pretože ja som videla tých zúfalých ľudí na hraniciach, tie zúfalé ženy, matky, ktoré zatvárali do karantény pri covide. Tie sestričky zdravotné, ten personál, ktorý sa nemohol dostať domov a ktorým nikto nezdôvodnil a pozatváral ich do zariadení a prevážal ich zo zariadenia do zariadenia, kde tí ľudia boli zúfalí a nám písali a nevedeli, čo s nimi bude. A nemohli chodiť do práce, nemohli ísť k svojim rodinám. A vy teraz poviete, že týchto ľudí netreba odškodniť. Treba odškodniť Rómov. Ja nie som proti tomu, ak tam boli aj Rómovia, nech sa odškodnia aj Rómovia. Mne je to jedno, kto je akého, mne je to úplne jedno, či je niekto Róm, Angličan, Slovák, alebo neviem kto, ak sú porušované ľudské práva, tak treba sa za nich postaviť. Ale v karanténe neboli zatváraní. Boli zatváraní pracujúci ľudia, vážená pani, pracujúci ľudia boli zatváraní v karanténe. A rozprávate tu o diskrimináciách. Ešte raz vám hovorím. Ani ste tu neboli, ja som tu bola. Ja viem, ako ma vrátili, že som nebola očkovaná. Ja viem, čo tu so mnou robili. Nechceli ma pustiť do parlamentu. Zakázali mi vykonávať mandát, vážená pani, a vzápätí tu doviezli dvoch poslancov, dali tam igelitové sáčky, koalícia a bol tu aj pán Valášek vtedy prítomný, aj pán Valášek za to hlasoval, PS. To bol váš poslanec. Teraz sa netvárte, že tu nesedel a nehlasoval za tieto veci. A títo ľudia tu prišli s covidom a hlasovali. A povedali, že to je všetko v poriadku. Môžu nás tu všetkých nakaziť, to je všetko v poriadku. Takže nerozprávajte mi, čo bolo počas covidu, aký tu bol chaos a čo sa tu robilo a nerozprávajte a nedávajte za vinu niekomu, že tu ľudia ako zomreli. A ešte sa vrátim a je mi to jedno, aj k obvodným lekárom, pretože dnes sa rozprávajú a tvária sa, že keď sa zákon dá, že je zlý. Vážení obvodní lekári, spýtam sa, koľkí ste ordinovali počas covidu? Koľkí? No povedzte tu v sále, koľkí? Nikto. Koľkí ste dvíhali ľuďom telefóny? Málokto. Ľudia boli totálne bezradní, bol chaos. Ale zase nedávam to za vinu lekárom, lebo aj môj lekár mi povedal, poviem ti jedno, tebe môžem dvihnúť telefón, lebo vieš sa vyhodnotiť, aký je tvoj zdravotný stav. Ale bojím sa dvihnúť telefón pacientovi, ktorý sa možno nevie vyhodnotiť a mi zomrie. A potom budem ja, ja budem ten vinný, ktorý som toto manažoval. 46-2 A teraz vám poviem ešte, áno, samozrejme, lekár bude vinný, keď ten pacient zomrie, lebo ich nikto nemanažoval, veľmi sa z toho smejete, Progresívne Slovensko, ja viem, všetci, väčšina z vás bola v neziskovkách, riaditeľky a tak ďalej, takže prax vám veľmi utiekla. A poviem ešte jednu vec, aká vola porada keď bol minister za OĽANO zdravotníctva, viete, aká bola porada? Ja mám kopu kamarátov riaditeľov, bola porada na covid a na konci sa pán minister spýtal, prosím vás, robil niekto zápisnicu? Že nie, my sme nevedeli, že sa robí zápisnica a to bola porada cez videá. Čo vy tu rozprávate, čo bolo cez covid a čo vy tu rozprávate, koho treba odškodňovať a koho netreba. Pani kolegyňa Kosová, ja vás poprosím, dajte v Humennom, aby Vodárenská zaviedla vodu, dajte, aby neboli Rómovia segregovaní, choďte po osadách, dajte im prácu, pretože my sme sa ich snažili zamestnávať aj v technických službách, kdekoľvek mi pracovali kopu Rómov a za nás, aby ste vedeli, takisto boli aktivačné služby a podobne, tak im dajte prácu, dokážte niečo v praxi a potom tu rozprávajte to, čo vám niekto napíše. A za mňa sa hanbiť nemusíte, ja o vás vôbec nestojím a vôbec ma po týchto slovách ako osoba nezaujímate a mne je jedno, čo mi poviete, lebo viete, keď dochádzajú argumenty, prichádzajú urážky. Ja vás urážať nebudem, ale jedno vám poviem, že, pán Šmilňák, ja som vám už povedala, že vy ste fakt chudák, vy nie ste schopní, jak vaši chudáci v Humennom, keď idem vystúpiť v mestskom zastupiteľstve, tak sa KDH postaví a odíde zo zastupiteľstva. V Humennom je na 10 miliónov, je žaloba a keď to idem povedať, čo sa deje v humenskej energetickej spoločnosti, že tu prijímame zákony, tak vaši kádeháci presne to isté urobia, smejú sa, postavia sa a odídu. Toto je zodpovednosť v riadení, ak chcete riadiť tento štát. Treba sa pozrieť, čo robíte v regiónoch, treba sa pozrieť, čo robíte vo vúckach, ako ste teraz zrušili školy a potom nám tu rozprávajte, že chcete riadiť štát. Ďakujem pekne. (Potlesk.)